
Læs også:


Silles rejse


Silles klub


Sille får en papsøster


Sille begår en mega-fejl


Sille på den mystiske Ø


Sille klarer Corona


Sille vil være verdens bedste


Silles værste jul


Sille ser et spøgelse


Sille i frit fald


Husk, at bøgerne kan læses i en hvilken som helst rækkefølge.










KAPITEL 1


Det er første dag i ferien.


Sille puffer bryggersdøren op, vrister rygsækken af og dumper den på skostativet: ”Farvel, så kan du ligge dér og hygge dig, indtil skolen starter igen.”


Solen strømmer ind ad vinduet. Små støvfnug danser henrykt rundt i det klare, bløde lys. Forude venter … Ferien! En stribe blanke kalenderdage. Og det bedste: En rejse til Italien med mor.


”Hey, Mor!”


Intet svar.


Kun lyden af vaskemaskinen, der kyler tøjet rundt og rundt.


ZUUUM


ZUUUM


ZUUUM


Sille åbner køkkendøren og springer hen over det altidkolde klinkegulv. Så skubber hun døren til stuen op. Mor sidder i den gule sofa. Med en blok i skødet. Og kuglepen i hånden. Hun taler i telefon.


”Det bliver en succes,” siger hun med den høje, skærende stemme, hun altid bruger på tv. Ja, for mor er journalist. Freelance. Det vil sige, at hun har sin egen virksomhed. Hun sælger tv-programmer til forskellige tv-kanaler. Lige nu smiler hun stort og hvidt til telefonen: ”Ja, ja, jeg tager rundt til alle landets museer her i ferien. Sådan at alle landets familier kan få idéer til, hvilke udstillinger de skal besøge med deres børn her i ferien. Det kommer jo alligevel til at regne hele ferien. Jeg hørte meteorolog-Rakel sige det i vejrudsigten i går. Og de flyafgifter – er du gal. Det er jo efterhånden kun de allerrigeste, der har råd til at rejse sydpå med fly. Nå, men er du med på den, Marcus? Fantastisk! Jamen, så siger jeg tak for opgaven, Marcus. Giv mig nu et godt filmhold, ik’? Nej, nej, det er ikke noget problem, at min ferie ryger. Jeg skulle alligevel ikke noget særligt. Jeg skulle bare have forsøgt at få tiden til at gå med Sille, ha, ha. Det er sgu’ ikke sådan at have børn.”


GISP!


Hørte hun rigtigt? Sagde mor virkelig det? Sagde hun virkelig: ”Jeg skulle bare have forsøgt at få tiden til at gå med Sille, ha, ha. Det er sgu’ ikke sådan at have børn.”


Mor strækker sig i sofaen. Hun smiler veltilfreds.


Så får hun pludselig øje på Sille i døråbningen. Hendes firkantede kæbe dropper en centimeter eller to.


”Guuud, er du der, Sille?” ler hun, overrasket. ”Jeg havde slet ikke hørt, at du var kommet hjem.”


”Men det er jeg! Skal du arbejde i sommerferien? Skal vi så ikke til Italien?”


Alle hovedets billeder af solskin og strandsand og bjerge og gule citronlunde og italiensk chokoladeis smelter som dug for solen. Skuldrene bliver tunge.


”Ja, jeg har været så heldig,” siger mor. ”Jeg har fået en rigtig stor opgave fra Tv-Real. Jeg skal være vært på et program i sommerferien. Jeg skal køre rundt og lave reportager på museer i hele landet. Sådan at folk kan lære noget om gamle dage. Og få idéer til, hvilke museer, de skal besøge med deres børn her i ferien.”


Sille synker. Hun forsøger at blinke tårerne væk. En knude snører sig sammen i maven. Nu er det, at hun skal passe på, hvad munden siger. Hun bider tænderne sammen. Men ikke hårdt nok.


”Men du havde lovet, at vi skulle til Italien!”


Smilet på mors mund forvandler sig til en lang, tynd streg.


”Det kan jeg virkelig ikke huske, at jeg har lovet noget om,” siger mor.


En kold vind stryger gennem den åbne terrassedør. Sille skutter sig. Hun gnider sine overarme. Vejret er ved at slå om. Hun kaster et blik ud gennem den åbne terrassedør. Mørke skyer stimler sammen på himmelen. Én af dem ligner en heks på en kost.


”Men du sagde det selv…” starter Sille.


Så stopper hun sin mund.


Alt, hvad hun siger fra nu af, vil bare gøre tingene værre. Ganske rigtigt.


”Ved du hvad, Sille. Nu tror jeg også, at du skal passe på, at du ikke bliver for krævende, ik’? Du fik jo nye sko i går. Og en computer i sidste måned. Du behøver ikke opføre dig som en forkælet unge, vel?”


Sille leder med lys og lygte i hovedet efter noget, hun kan sige. Ét eller andet, der kan forvandle damen i sofaen til en mor. Men hun kan ikke finde noget. Der er alt for mørkt derinde. Derfor skråler hun bare:


”DIN FUCKING BITCH!” Og stormer op på sit værelse.










KAPITEL 2


Sille ligger på sin seng med fødderne op ad væggen. Hun kan høre mor tale i telefon igen. Mor fortæller, at hun er freelance journalist på Tv-Real. Mindst ti gange. Det er nok et museum, hun snakker med.


MJAAAAVVVVV


Silles telefon.


Notifikationsalarmen.


En besked.


Emmy til Sille:


Kommer du ikke over til mig? Vi har allerede haft ferie i en time, og der er intet sket endnu. INTET. ABSOLUT INTET


Sille til Emmy:


Ok, det kan jeg godt. Min mor har aflyst turen til Italien. Hun skal arbejde


Emmy til Sille:


Fantastisk! Jeg spørger også lige Alma og Joha og Nira. Seeees, knuuuzzz


***


Nira sidder krøllet sammen på Emmys seng, dybt begravet i telefonen.


OEBPS/images/cover.jpg
Lise Baltzer

Sille pa den
stiske gravhgj
g, Fine

%

| AUTENZ





OEBPS/nav.xhtml






		Obs



		Indholdsfortegnelse



		KAPITEL 1



		KAPITEL 2



		KAPITEL 3



		KAPITEL 4



		KAPITEL 5



		KAPITEL 6



		KAPITEL 7



		KAPITEL 8



		KAPITEL 9



		KAPITEL 10



		KAPITEL 11



		KAPITEL 12



		KAPITEL 13



		KAPITEL 14



		KAPITEL 15



		Yderligere oplysninger



		Kolofon









Page List





		5



		7



		8



		9



		10



		11



		12



		13



		14



		15



		16



		17



		18



		19



		20



		21



		22



		23



		24



		25



		26



		27



		28



		29



		30



		31



		32



		33



		34



		35



		36



		37



		38



		39



		40



		41



		42



		43



		44



		45



		46



		47



		48



		49



		50



		51



		52



		53



		54



		55



		56



		57



		58



		59



		60



		61



		62



		63



		64



		65



		66



		67



		68



		69



		70



		71



		72



		75



		4











